कलेक्टर ने किया सोजत अस्पताल का निरीक्षण
अस्पताल में चिकित्सकों की कमी सीटी टैंक की बिगड़ती स्थिति से लोगों ने कराया अवगत
भास्करन्यूज सोजत
जिलाकलक्टर कुमारपाल गौतम मंगलवार सायं औचक निरीक्षण के तहत राजकीय चिकित्सालय पहुंचे जहां पर उन्होंने सभी वार्डों में मरीजों से बातचीत कर वहां के हालचाल जाने। इस दौरान उन्होंने पूरे अस्पताल का घूम कर निरीक्षण किया लोगों के द्वारा अस्पताल में चिकित्सकों के अभाव में लोगों को इलाज में हो रही परेशानी की भी बात सुनी इस दौरान उन्होंने पीएमओ डाॅ अनसूया हर्ष से भी सवाल-जवाब कर अस्पताल की मौखिक समीक्षा की।
साहबधूल फांक रही हैं करोड़ों की सीटी स्कैन मशीन : निरीक्षणके दौरान लोगों ने कलक्टर को बताया कि पिछले दो वर्षों से अस्पताल में प्रसूति महिलाओं के अलावा किसी भी सोनोग्राफी नहीं हो रही हैं। करीब एक करोड़ की लागत से लगी सीटी स्कैन मशीन पिछले कई वर्षों से ताले में बंद होकर धूल फांक रही हैं। जिसकी मुख्य वजह यहां पर रेडियोलाजिस्ट डॉक्टर नहीं हैं। इसके अलावा दूसरी बड़ी कमी यहां पर निश्चेतन विशेषज्ञ की हैं, इसके अभाव में पिछले कई माह से यहां पर प्रसूतियों के लिए सिजेरियन प्रसव की सुविधा बंद पड़ी हैं। मजबूरीवश लोगों को स्वयं के खर्च से जिला मुख्यालय जा कर डिलेवरी करवानी पड़ रही हैं। अस्पताल में सोनोलॉजिस्ट चिकित्सक हैं लेकिन अभी तक उनको सीएमएचओ की तरफ से अनापत्ति प्रमाण पत्र नहीं मिला हैं जिससे वो चाह कर भी सोनोग्राफी नहीं कर सकते। कलक्टर ने तुरंत ही मोबाइल पर सीएमएचओ को सोजत हॉस्पिटल के लिए चिकित्सक को क्लीयरेंस सर्टिफिकेट जारी करने के निर्देश दिए, साथ ही भरोसा दिलाया कि 10 दिन के अंदर अस्पताल में सोनोग्राफी की सुविधा को शुरू कर दिया जायेगा। लोगों ने कलक्टर को नाराजगी भरे स्वर में कहा कि साहब इतने बड़े अस्पताल में शिशुरोग विशेषज्ञ का पद खाली हैं कितने अफसोस की बात हैं। इस पर भी कलक्टर ने जल्दी ही कुछ ठोस आश्वासन देने की बात कहीं।
सीटीटैंक की सफाई का क्या प्लान एसडीएम साहब
निरीक्षणके दौरान लोगों ने रोष जताते कलक्टर के ध्यान में भी इस बात को प्रमुखता से लाया कि सोजत में सीटी टैंक की दुर्दशा की ओर किसी भी अधिकारी का ध्यान नहीं हैं। इसमें पीने के लिए काम आने वाला जवाई बांध मीठा पानी पेयजल स्टोरेज के लिए रखा जाता हैं। तालाब में गंदगी के कारण पूरा पानी खराब हो रहा हैं, साथ ही प्रदूषित पानी से कभी भी बीमारियां फैल सकती हैं, जिस पर कलक्टर ने जल्दी ही सीटी टैंक की सफाई का आश्वासन दिया। इसके बाद कलक्टर सीधे एसडीएम कार्यालय पहुंचे ओर उपखण्ड अधिकारी मुकेश चौधरी से सीटी टैंक में तालाब की सफाई के लिए ठोस योजना मांगी। इस पर एसडीएम चौधरी ने कहा कि वे दो बार सीटी टैंक कर निरीक्षण कर आये हैं नगर पालिका ईओ के बीमारी वश अवकाश पर जाने के कारण सीटी टैंक की सफाई नहीं हो सकी, उनके आते ही तालाब की सफाई करवा दी जायेगी। इस पर कलक्टर ने कहा कि तालाब की सफाई कर मौका रिपोर्ट पेश करने के निर्देश दिए साथ ही उन्होंने आगाह किया कि वे कुछ दिनों बाद वापस सोजत आयेगें ओर सीटी टैंक का मौका मुआयना करेंगे।
hin_Deva hin_Deva bho_Deva hin_Deva hin_Deva hin_Deva hin_Deva